पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के लुधियाना जिले के कस्बा खन्ना में एक परिवार में जमीन इतनी जरूरी हो गई कि भाई का रिश्ता भी दांव पर लग गया। दो भाइयों ने धोखे से जमीन अपने नाम करा लिया। इससे क्षुब्ध होकर तीसरे भाई की पत्नी और बेटे ने नहर में छलांग लगाकर खुदकुशी कर ली। रविवार सुबह मां की लाश तो बरामद हो गई, लेकिन बेटे की तलाश अभी जारी है। मामले में पुलिस ने मृतका के पति की शिकायत पर आरोपी भाइयों के खिलाफ केस दर्ज कर लिया है। 29 अप्रैल की शाम को मां-बेटा घर से चले गए और भाखड़ा नहर में छलांग लगा दी।
जांच अधिकारी जगदीप सिंह ने बताया कि रमनजीत कौर की लाश बरामद हो गई है। मनजीत सिंह निवासी गोशाला रोड बसंत नगर खन्ना ने बताया कि साल 2009 में उसके पिता कुंडा सिंह ने दादा की जमीन उसके बड़े भाई जसपाल सिंह के नाम करवाते हुए वसीयत कर दी थी। पिता ने 2018 में इस वसीयत को बदलवा दिया और जमीन सभी भाइयों में बराबर बांटने की वसीयत कर दी, लेकिन इस बारे में सभी को पता नहीं था। इस बीच पिता की मौत हो गई और उसके भाइयों जसपाल सिंह और हरविंदर सिंह ने धोखे से जमीन का इंतकाल अपने नाम करवा लिया।
जब सच सामने आया तो उसकी पत्नी रमनजीत कौर और बेटा गुरकरण सिंह तनाव में रहने लग गए। इसी तनाव के चलते उन्हाेंने खुदकुशी करने जैसा कदम उठा लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn